Държавен вестник, бр. 66, 2003 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  66
Чл. 5. Финансирането на лечебните заведе-
ния към Министерството на правосъдието се
осъществява от ГДИН като второстепенен раз-
поредител с бюджетни кредити към министъра
на правосъдието.
Раздел II
Устройство и дейност на лечебните заведения
към Министерството на правосъдието
Чл. 6. (1) Специализираните болници за ак-
тивно лечение на лишени от свобода включват:
1. диагностично-консултативен блок, състо-
ящ се от:
а) консултативно-приемни кабинети;
б) лаборатории;
2. стационарен блок;
3. болнична аптека;
4. административно-стопански блок.
(2) Стационарният блок включва отделения
с легла за болнично лечение на лишените от
свобода. В отделенията се обособяват сектори
за лечение на лишени от свобода жени.
Чл. 7. (1) В специализираните болници за
активно лечение на лишените от свобода се
лекуват:
1. лишени от свобода с остри и обострени
хронични заболявания, които не могат да бъ-
дат лекувани амбулаторно;
2. болни, за които има опасност за живота
им или за влошаване на здравословното им
състояние;
3. лица с неясни диагнози, изискващи кли-
нично наблюдение и лабораторни изследвания.
(2) В специализираните болници за активно
лечение на лишените от свобода се приемат за
лечение лишени от свобода от цялата страна.
Чл. 8. (1) Медицинските центрове се създа-
ват към затворите и поправителните домове.
(2) Към всеки медицински център се разк-
риват до 10 легла за краткотраен престой.
Чл. 9. Медицинските центрове, създадени
към затворите, осъществяват:
1. спешна медицинска и стоматологична
помощ на лишените от свобода;
2. първична медицинска помощ на лишени-
те от свобода;
3. специализирана психиатрична извънбол-
нична медицинска помощ;
4. стоматологично обслужване на лишените
от свобода;
5. профилактична, рехабилитационна и хи-
гиенно-противоепидемична дейност за поддър-
жане и укрепване на физическото и психичес-
кото здраве на лишените от свобода;
6. медицинско освидетелстване на здравос-
ловното състояние и работоспособността на
лишените от свобода.
Чл. 10. (1) Към медицинския център, създа-
ден при затвора в Сливен, се организира жен-
ска консултация, която провежда цялостната
профилактика и лечение на бременните и осъ-
ществява следродовото наблюдение.
(2) Към медицинския център, създаден при
затвора в Сливен, се открива детска ясла за деца
до една година на жени, лишени от свобода.
Вътрешният ред и организацията на дейността
в детската ясла се определят със заповед на
началника на затвора съгласувано със сектор
“Медицински” към ГДИН.
Чл. 11. Медицинските центрове към попра-
вителните домове:
1. осъществяват комплексна лечебно-профи-
лактична помощ на непълнолетните и меди-
цински контрол върху тяхното психическо и
физическо развитие;
2. организират комплексни годишни меди-
цински прегледи, профилактични имунизации
и диспансеризация на болните с хронични забо-
лявания и на често боледуващите;
3. осъществяват санитарен контрол в учили-
щата, върху охраната на труда и условията за
производствена дейност.
Чл. 12. (1) Управлението на лечебните заве-
дения към Министерството на правосъдието се
осъществява от директор.
(2) Директорът:
1. организира и ръководи дейността на ле-
чебното заведение;
2. организира взаимодействието с други ле-
чебни заведения и с местата за лишаване от
свобода;
3. отговаря за подбора, подготовката, пови-
шаването на квалификацията и ефективното
използване на човешките ресурси;
4. отговаря за управлението на предоставе-
ните на лечебното заведение материално-тех-
нически средства;
5. изпълнява и други правомощия, възложе-
ни му от министъра на правосъдието и от глав-
ния директор на ГДИН.
(3) Директорът дава становища и изготвя
медицински справки за здравословното състо-
яние на лишените от свобода по искане на ор-
ганите на прокуратурата, съда или на други
държавни органи.
(4) Директорът на медицински център има
право на неограничен достъп до наказателните
килии и другите места за изолирано настанява-
не на лишените от свобода.
Чл. 13. (1) В специализираните болници за
активно лечение се приемат за лечение лишени
от свобода от цялата страна.
(2) Лишените от свобода от затвора в София
и от затвора в Ловеч се настаняват за лечение в
съответната болница по предложение на дирек-
тора на медицинския център с разрешение на
началника на затвора.
(3) Лишените от свобода, настанени в затво-
рите или поправителните домове, с изключе-
ние на затворите в София и Ловеч, се настаня-
ват за лечение в лечебните заведения по ал. 1 с
разрешение на главния директор на ГДИН по
предложение на началника на сектор “Меди-
цински” на ГДИН.